safouaneb/arywiki huggingface dataset:
حمادي التونسي

حمّادي التونسي (خلاق ف الرباط ف 1934 - توفا ف الرباط ف 11 اكتوبر 2020) ممتل ؤ كاتب مسراحي و زجّال مغريبي. بدات المسيرة الفنية ديالو ف 1954، فاش كان دخل ف الفرقة المسرحية د الاذاعة و التلفزة المغربية. حمادي التونسي دخل من بعد ف بزاف د الفرق المسرحية الوطنية بحال فرقة المعمورة اللي كانت من اللرواد د المسرح ف المغرب و الفرقة د المسرح الوطني محمد الخامس اللي نشط فيها مع جيل من الممتلين المسرحيين لمغاربة لكبار بحال محمد الجم، عزيز موهوب و مليكة العمري. قدّم اول عمل مسراحي ديالو ب عنوان "ثمن الحرية"، ف 1957. حمادي التونسي كان زجّال كبير و كتب الكلمات د 152 اغنية مغربية ل فنانين بحال عبد الوهاب الدكالي و عبد الهادي بلخياط. لاعمال ديالو تجمعو ف كتاب "حمادي التونسي: ديوان الاغاني"، لي صدر ف 2021.
لجمهورية لعربية لمتحدة

لجمهورية لعربية لمتحدة كانت دولة تكونات بين 1958 و1961 من بعد ما تّاحدو مصر و سوريا، وكانت دخلات معاهوم تا اليمن ل واحد المدة قصيرة. هاد الاتحاد كان سالا ف 1961 من بعد ما وقع انقلاب ف سوريا. مصر بقات محافضة على هاد السمية تال 1971، العام اللي ولات فيه سميتها الرسمية "جمهورية مصر العربية". هاد الدولة كان القرار ديال التاسيس ديالها داروه الرئيس لمصري جمال عبد الناصر و الرئيس السوري شكري القوتلي. كانت العاصمة ديالها هي القاهرة، العاصمة د مصر. ف 1960 تحول الاتحاد ل بحال استعمار د مصر ل سوريا بحيت تّلغاو الوزارات ف سوريا و البرلمان و تحولات السلطات التنفيذية و التشريعية كاملة ل القاهرة.
جامع لحسن التاني

جامع الحسن التاني هو جامع و معلمة دينية و تقافية كاين ف مدينة الدار البيضا ف المغرب. الجّامع تبنا بين 1986 و 1993 و تكلّف لبني ديالو 3. 8 مليار درهم. الجّامع كان مشروع ديال الملك الحسن التاني اللي كان دعا ل اكتتاب باش يتجمعو لفلوس د لبني ديالو. كان تكلف ب المشروع المهندس المعماري لفرانساوي ميشال پانسو و قامت ب التنفيذ د لبني شركة بويݣ لفرانساوية. الجّامع مبني، ف النص د المساحة ديالو، فوق لبحر، و الصّمعة ديالو الطول ديالها 210 ميترو و يمكن يستقبل اكتر من 100 الف مصلي. المركّب د جامع الحسن التاني فيه مدرسة قرانية، مكتبة، متحف و مدرسة د الصّنعة التقليدية ف لبني.
ميشال پانسو

ميشال پانسو، تولد ف 8 فبراير 1926 ف موريز ؤ مات ف 15 شتنبر 1999 ف باريز، كان موهنديس فرانصاوي. تشهر بلي صاوب اكبر صمعة ف لعالام (ف ديك لوقيتة)، ف جامع لحسن التاني ف الدار البيضا (لمغريب). حياتو. تخرج ميشال پانسو من لمدراسة لوطنية لعليا د لفنون لجميلة د باريز ف 1956، ؤ خدم موراها ف بزاف د لمشاريع د لعاصيمة لفرانصاوية، خصوصا ف نواحي د شونزيليزي. تشهر پانسو بلي راه هو لمهنديس د لماليك لحسن تاني، لي كان تلاقاه ف سبعينات ؤ من تما ؤ هو كيخدم علا مشاريع ف لمغريب؛ بحال لقصر لملكي د اݣادير، جاميعة لاخوين د افران، لمدينة د سلا جديدة و زيد عليها جامع لحسن تاني. ف لخر د حياتو، صاوب پانسو لجناح د لمغريب ف لمعريض د سيڤيا (صبانيا) ف 1992، ؤ جاتو من بعد غضبة ملكية ؤ عاش مازم حتا توفا نهار 15 شتنبر 1999 ف باريز
محمد الرباع

محمد الرباع، تولد ف 8 مارس 1941 ف برشيد ؤ مات ف 17 ماي 2022 ف مارسن، كان سياسي هولاندي اصلو مغريبي. الرباع كان هو اول مغريبي دخل للبرلمان ديال هولاندا، و داكشي ف 1994 ملّي طلع للبرلمان مع لحزب ديال لخوضر. تولد محمد الرباع ف 1941 ف برشيد و كبر فيها. قرا قرايتو كلها ف لمغريب، تال لعام ديال 1966 اللي كان تيقرا فيه لفلسفة ف لجامعة، و هرب ل هولاندا باش ما يدخلش للحبس ف وقت سنوات الرصاص. ف هولاندا دخل للعالم ديال النضال و ولاّ كيدافع على لاوضاع د لمهاجرين، تا ولاّ لمدير ديال لمركز لهولاندي د لاجانب من 1983 ل 1994. الرباع معروف باللي كيناضل ف بزاف د لقضايا بحال القضية الفلسطينية و لملفات د لعنصرية و لحروب د لاستعمار، و ساند تا لحركة د 20 فبراير ف لمغريب.
عزيز سعد الله

عزيز سعد الله، (تزاد فـ1950 فـالدار البيضاء) وتوفّى فـ13 اكتوبر 2020 فـبوسكورة، كان ممتيل و مؤلّيف مغريبي. ومخرج مغريبي من ابرز رموز المسرح والتلفزيون المغربي خلال العقود الاخيرة. اشتهر بالثنائي الفني اللي دارو مع زوجتو خديجة اسد، واللي قدّم من خلالو اعمال ناجحة بزاف دخلات قلوب المغاربة. حياتو. كبر عزيز سعد الله فمدينة الدار البيضاء، وبدى مسيرتو الفنية فسبعينات القرن الماضي، كيتعاون مع مجموعة من الفنانين الكبار. من بعد اسّس الفرقة المسرحية ديالو اللي حملات بصمتو الخاصة فالعروض المسرحية الساخرة والاجتماعية. قدّم سعد الله اعمال ناجحة فالمسرح، السينما، والتلفزة، وعُرف باسلوبو الساخر والذكي فمعالجة القضايا الاجتماعية والسياسية، وكان من الفنانين اللي جمعو بين الابداع والفكر، بحيث كانت اعمالو كتحمل رسائل قوية للمجتمع المغربي. خلال المسيرة ديالو، شارك ف عدد كبير ديال المهرجانات داخل و برّا د المغرب، و قدم عروض فبلدان عربية واوروبية، و حتى فـ امريكا وكندا. خدا جائزة احسن ممثل فـمهرجان مونريال الدولي فـ كندا، و حتى فـ مهرجان باستيا فـ فرنسا، تقديراً للمجهود ديالو الكبير ف الفن المغربي. فـ الثمانينات، اسس فرقة الثمانين مع مراتو خديجة اسد، اللي دازت منها مسرحيات ناجحة بزاف. كان معروف حتى ب التواضع ديالو و قربو من الجمهور، و ب كونو فنان كيخدم الفن على ود الرسالة ماشي الشهرة. توفّى عزيز سعد الله فـ 13 اكتوبر 2020 فـ بوسكورة بعد معاناة قصيرة مع المرض، و كان عندو 70 عام. خَلّى وراه رصيد كبير من الاعمال اللي بقات ف ذاكرة المغاربة. دار هاد لممتيل بزاف ديال لاعمال الناجحين ف لمسرح ؤ السينيما و التيليڤيزيون. خدا جائزة احسن ممتيل ف لمهراجان ديال مونريال فكانادا و مهرجان باستيا ف فرانسا. قدم لمسرحيات ديالو ف لعالم لعربي و اوروپا و ميريكان و كانادا، و اسس لفرقة ديال التمانين مع مراتو لممتيلة خديجة اسد اللي كاتشارك معاه ف لاغلبية ديال داكشي اللي كايدير. مات هاد لفنان فكازا نهار 13 اكتوبر 2020 وهو عندو 70 عام. الاسلوب الفني. تميز سعد الله ب اسلوب فني ساخر، كيعتامد على لكوميديا الهادفة اللي كتقرب الواقع المغربي للمشاهد ب طريقة بسيطة ومضحكة ولكن عميقة ف المعنى. كانت المواضيع اللي كيتناولها كتهم الاسرة، الفقر، الزواج، الادارة، و التناقضات الاجتماعية. كما كان عندو حضور قوي على الخشبة و قدرة على الارتجال، الشي اللي خلا اعمالو تلقى نجاح جماهيري كبير. تعرف حتى ب كونو من الفنانين اللي ساهمو ف نهضة المسرح المغربي لعصري. الوفاة. توفّى عزيز سعد الله فـبوسكورة نهار 13 اكتوبر 2020 بعد مسيرة فنية غنية امتدت لحوالي خمسين عام، وخلف حزن كبير فالاوساط الفنية والجماهيرية. تم تشييع جثمانو فمقبرة الرحمة بحضور عدد كبير من الفنانين والمحبين.
لالة فاطمة

مسلسل لالة فاطمة هو مسلسال مغريبي كوميدي درامي و جتيماعي فيه تلاتة دلمواسيم كاتعاود لقصة ديال فاميلة مغريبية (فاميلة بنزيزي) بلماشاكيل ولافراح و لاحزان ديالها. لقصة. بدات "لالة فاطمة" كاتصاوب لحلوة ديال الدار وكاتبيعها للمعارف ديالها وشوية بشوية كبرو الطموحات ديال هاد لمرة، وكبر حتى لمشروع ديالها، ؤولات كاتبيع لحلوة اللي كاتصاوب للعراسات ولحفلات لكبار. وحيتاش لالة فاطمة كان خاصها شي محل فاش تبين لحلاوي اللي كاتصاوب، ردّات لمحل ديال لكاسيطات اللي كان خدّام فيه "جبّور" لپاتيسري مقابلها "الجنجلان". من بعد ولّات عند فاميلة بنزيزي جارة جديدة هي "لالة نادية" اللي كانت ديما ممّحناهوم بلماشاكيل ديالها والصيفات ديالها اللي ماشي جتيماعيين. حتى واحد ماكان كيحمل هاديك السيدة وواخّا هكاك ديما داخلة خارجة من دارهوم.
خديجة أسد

خديجة اسد، تولدات ف 1952 ف دارلبيضا ؤ توفات ف 25 يناير 2023 ف نفس لمدينة، هي مومتيلة مغريبية. شاركات معا راجلها لمومتيل عزيز سعد الله ف بزاف د لافلام ؤ لمسلسلات. كيتعتابر مسلسل لالة فاطمة من انجح لاعمال لي شاركات فيهم، ؤ حتا فيلم نامبر وان ف 2009، ب زيادة على دور لبطولة معا راجلها ف مسلسل ماشي بحالهم ف 2018. بين 2009 و 2014 شاركات ف تقديم د برنامج لالة لعروسة. توفات ف 25 يناير 2023 ف لعمر د سبعين عام بسباب مرض لكونصير.
التشرميل

التشرميل هي واحد ضاهْرة جتماعية نتاشرات ف لعقد جّاوج د لالفينات (جوايه ديك 2014) و صحابها كايتسماو "مشرملين". هاد الضاهْرة دارت واحد لخلعة كبيرة بين لمغاربا حيتاش كاتهدد لامان ديالهوم. عدد كبير د لمدون لمغريبية تاترو ب هاد ضّاهرة، منهوم كازا، رّباط، طانجا، فاس، مراكش، ؤ لحسيمة. لاصل د سّمية. كلمة "تشرميل" جات من صّوص د شّرمولة لي كاتّستعمل ف طّياب لمغريبي. لاسباب ؤ ضّروف. لمشرملين كيكونو عادتن دراري ف لعمر د لمراهقة ؤلا شّباب، لي خارجين من لقراية ؤ ماعندهومش خدمة. علا حساب لبانكة دّولية نّص د شّباب ف لمغريب كانو ف هاد لوضعية ف 2015. لمشرملين غالبا كايكونو جايين من فاميلات مكحطة و من دروبا شعبيين، كايلبسو شي سورفيطة (غالبا ماركا د لاكوسط) و شي سبرديلة ايرماكس و كايديرو شي حسانات ماشي عادية. زيد عليها بلي كايتمزكو لمزيكة ديال الراي و سيرتو ل"واي واي" اللي عندها شطحة خاصة بيها و اللي كاتميز هاد لماركة د ناس. ويلّا كان لمشرمل عندو شي شوية د لفلوس كايشري شي موطور ؤلا كايربي واحد لكلب و غالبا ماكايكون واحد لمالينوا و لا واحد لبيرجي، هادشي وزيد عليه كايبقاو يعمرو قدام لكوليجات ؤ الليسيات. التشرميل غالبا ماكايربطوه بلݣريساج و الضريب و التخدام دالتبويقة بحال لحشيش و لقرقوبي و ليكسطة و لمعجون. لهواية ديال هاد لمشرمل هيا يبقا يورّي ف لمواقع د تاجماعت سيوفا ؤ لغنايم اللي ربحها من الشفرة. لاجراءَات ديال لمخرن. ف 7 ابريل 2014، لماليك محمد سّادس عطا لاوامر باش تنفد حملة بوليسية كبيرة ضد هاد ضّاهيرة، لي نتجات عليها بزاف د تّوقيفات.
أملو

املو (بتشلحيت: ⴰⵎⵍⵓ) هو واحد لعصيدة جارية مخلّطة فيها زيت ارݣان مع اللوز ولّا لكاوكاو، و يقدر يتخلّط تا مع لعسل ولاّ السكّار. لاصل ديال املو هو لمنطقة ديال سوس، ولكن دابا ولاّ معروف ف لمغريب كامل. املو تيتكال غالبا ف لفطور مع اتاي و لخبز، حيت تيعطي الجّهد للنهار كامل من بعد. تيصلاح املو للناس اللي رقاق و باغين يزيدو ف لوزن ديالهم.
مشهد ف الجردة د راوندهاي

مشهد ف الجردة د راوندهاي (ب النݣليزية: Roundhay Garden Scene) هو اول محاولة د عرض فيلم سينيمائي ف التاريخ، و اللي كان دارها المخترع لفرانساوي لوي لوپرانس ف 1888 ف ليدز ف بريطانيا. هاد الفيلم البدائي كانت المدة ديالو يالّاه 2 ثواني و كان دارو ب تقنية لكرونوفوطوݣرافي Chronophotographie، اللي كاتدوز بزاف ديال التصاور ب الزّربة ب شكل كايخليها تبان بحال فيلم مصوّر. المؤرخين د السينيما كايعتابروه اول عرض سينيمائي ف التاريخ، واخّا ف الحقيقة لوپرانس ما كانتش صدقاتليه التجربة ف 1888 و بقا الفيلم تال 1930 عاد قدر يتشاف ب الاستعمال د الماكينة د البانتيتر (Banc-titre) اللي كاتخدّم ف الرسوم المتحرّكة. حتا العنوان دالفيلم كان تحطّ ف 1930 حيت لوپرانس ما كان كتب حتا شي سمية فوق الفيلم ديالو.
عمالة أݣادير إداوتنان

عمالة اݣادير اداوتنان (بلامازيغية: ⵜⴰⵎⵖⵓⵔⵜ ⵏ ⴰⴳⴰⴷⵉⵔ ⴰⵢⴷⴰ ⵓⵜⴰⵏⴰⵏ، بالنݣليزية: Agadir Ida-Outanane Prefecture) هي عمالة من لعمالات التلتاش اللي كاينين فلمغريب من مورا التقسيم اللي تدار ف2015. هاد لعمالة كاينة فشمال جيهة سوس ماسة ولعاصيمة ديالها هي اݣادير. كاينين جماعات حضرية بحال اݣادير وجماعات قروية بحال ايمسوان وامسكرود والدرارݣة. لميساحة ديال لعمالة هي 2، 297 كم² وعدد السكان ديالها على حساب لاحصاء ديال 2014 هو 600، 599 مفرقين على 143، 752 فاميلة. التقسيم والسكان ديال لعمالة. لعمالة ديال اكادير ايداوتنان فيها جماعة ترابية حضرية وحدة و12 جماعة قروية:
عمالة إينزݣان آيت ملول

عمالة اينزݣان ايت ملول (بلامازيغية: ⵜⴰⵎⵖⵓⵔⵜ ⵏ ⵉⵏⵣⴳⴳⴰⵏ ⴰⵢⵜ ⵎⵍⵍⵓⵍ، بالنݣليزية: Inezgane Aït Melloul Prefecture) هي عمالة من لعمالات التلطاش اللي كاينين فلمغريب من مورا التقسيم اللي تدار ف 2015. هاد لعمالة كاينة فشمال غرب جيهة سوس ماسة ولعاصيمة ديالها هي اينزݣان. كاينين جماعات حضرية بحال ايت ملول وجماعات قروية بحال ولاد دحو وتمسية. لميساحة ديال لعمالة هي 297 كم² وعدد السكان ديالها على حساب لاحصاء ديال 2014 هو 541، 118 مفرقين على 124، 340 فاميلة. التقسيم والسكان ديال لعمالة. لعمالة ديال اينزݣان ايت ملول فيها ربعة دلجماعات الترابية لحضرية و2 دلجماعات لقروية:
مسلسل اليمين

ليامين، ولا لقسم، ولا لوعد (ب توركية: Yemin) هو مسلسل تركي. ف يونيو 2020، بدا لمسلسل كيدوز ف لمغريب ف لقناة د دوزيم. ف رمضان 2021، هاد لمسلسل تكلاصا هو تالت من حيت نيسبة د لفراجة ب كتر من سبعة د لمليون واحد ف نهار.
بوبكر لجامعي

بوبكر لجامعي (تولد ف الرباط ف 1968) هو صحافي وخبير بنكي مغريبي. لجامعي كان هو لمدير د النشر د الصحيفة لاسبوعية (ب لعربية - بقات من 1998 ل 2000) و لوجورنال ابدومادير (بلفرانساوية - بدات ف 1997 و سدّات ف 29 يناير 2010). ف 2003 ربح بوبكر لجامعي لجائزة الدولية د حرية الصحافة اللي كاتعطيها لجنة حماية الصحافيين اللي كاين لمقر ديالها ف نيو يورك. بوبكر لجامعي تعرف ف عام 2000 حيت هو الصحافي لوحيد ف لمغريب اللي دار لقاء مع الرئيس د لپوليزاريو ديال ديك لوقيتة، عبد لعزيز لمراكشي. بوبكر لجامعي ساكن من 2014 ف لجنوب د فرانسا، و خدام پروفيسور ف لجامعة د ايكس اون پروڤونس.
عمالة مراكش

عمالة مراكش (بلامازيغية: ⵜⴰⵎⵖⵓⵔⵜ ⵏ ⵎⵕⵕⴰⴽⵛ، بالنݣليزية: Marrakech Prefecture) هي عمالة من لعمالات التلتاش اللي كاينين فلمغريب من مورا التقسيم اللي تدار ف2015. هاد لعمالة كاينة فوسط جيهة مراكش اسفي ولعاصيمة ديالها هي مراكش. كاينين جماعات حضرية بحال لمشور القصبة وجماعات قروية بحال ايت ايمور وتاسلطانت وحربيل. عدد السكان ديال لعمالة على حساب لاحصاء ديال 2014 هو 1، 330، 468 مفرقين على 302، 137 فاميلة. التقسيم والسكان ديال لعمالة. لعمالة ديال مراكش فيها 2 دلجماعات الترابية لحضرية و13 جماعة قروية:
عمالة الدار البيضا

عمالة الدار البيضا (بلامازيغية: ⵜⴰⵎⵖⵓⵔⵜ ⵏ ⴰⵏⴼⴰ، بالنݣليزية: Casablanca Prefecture) هي عمالة من لعمالات التلتاش اللي كاينين فلمغريب من مورا التقسيم اللي تدار ف2015. هاد لعمالة كاينة فشمال جيهة الدار البيضاء سطات ولعاصيمة ديالها هي الدار البيضا. هاد لعمالة مختالفة على اللي كاين فباقي لعمالات دلمغريب، حيتاش فيها 8 ديال عمالات دلمقاطعات وبلدية ديال لقصر. لميساحة ديال لعمالة هي 873 كم² وعدد السكان ديالها على حساب لاحصاء ديال 2014 هو 3، 359، 818 مفرقين على 819، 954 فاميلة.
عمالة لمحمدية

عمالة لمحمدية (بلامازيغية: ⵜⴰⵎⵖⵓⵔⵜ ⵏ ⵍⵎⵓⵃⵎⵎⴰⴷⵉⵢⴰ، بالنݣليزية: Mohammedia Prefecture) هي عمالة من لعمالات التلتاش اللي كاينين فلمغريب من مورا التقسيم اللي تدار ف2015. هاد لعمالة كاينة فشمال جيهة الدار البيضاء سطات ولعاصيمة ديالها هي لمحمدية. كاينين جماعات حضرية بحال عين حرودة وجماعات قروية بحال بني يخلف والشلالات وسيدي موسى مجدوب. عدد السكان ديال لعمالة على حساب لاحصاء ديال 2014 هو 404، 648 مفرقين على 96، 351 فاميلة. التقسيم والسكان ديال لعمالة. فعمالة لمحمدية كاينين جوج ديال للجماعات الترابية لحضرية و ديال لجماعات لقروية.
جويس كومپانس

جويس كومپانس اي جوڤير (ب الكاطالونية: Lluís Companys i Jover) (خلاق ف 21 يونيو 1882 طورنابوس، اقليم ليريدا - سپانيا - توفا ف 15 اكتوبر 1940 ف بارسيلونا) محامي و سياسي كاطالوني. كان رئيس د الجينيراليطاط د كاطالونيا (المقاطعة المستقلة) بين 1934 تال البدية د الحرب الاهلية السپانيولية. كان هو الزعيم د حزب اليسار الجمهوري الكاطالوني و كان هرب ل فرانسا فاش بدات الحرب الاهلية، و تمّا شدّوه الݣيستاپو (البوليس السياسي د المانيا النازية) و سلّموه ل سپانيا الفرانكاوية اللي عدماتو. جويس كومپانس كايتعتابر من الرموز د القومية الكاطالونية و هو اللي مسمي عليه الملعب الاولمپي د بارسيلونا اللي تلعبات فيه الالعاب الاولمپبية د 1992.
عمالة لمضيق لفنيدق

عمالة لمضيق لفنيدق (بلامازيغية: ⵜⴰⵎⵖⵓⵔⵜ ⵏ ⵍⵎⴹⵉⵢⴰⵇ ⴼⵏⵉⴷⵇ، بالنݣليزية: M'diq-Fnideq Prefecture) هي عمالة من لعمالات التلتاش اللي كاينين فلمغريب من مورا التقسيم اللي تدار ف2015. هاد لعمالة كاينة فشمال جيهة طنجة تطوان الحسيمة ولعاصيمة ديالها هي لمضيق. كاينين جماعات حضرية بحال لفنيدق وجماعات قروية بحال بليونش وعليين. لميساحة ديال لعمالة هي 178. 5 كم² وعدد السكان ديالها على حساب لاحصاء ديال 2014 هو 209، 897 مفرقين على 51، 139 فاميلة. التقسيم والسكان ديال لعمالة. هاد لعمالة فيها 3 ديال لجماعات الترابية لحضرية وجوج جماعات قروية.
عليين

عليين جماعة ترابية قروية كاينة ف عمالة لمضيق لفنيدق، جهة طنجة تطوان الحسيمة، ساكنين فيها 6583 واحد، على حسب لاحصاء لعام 2014.
عمالة وجدة أنݣاد

عمالة وجدة انݣاد (بلامازيغية: ⵜⴰⵎⵖⵓⵔⵜ ⵏ ⵡⴻⵊⴷⴰ ⴰⵏⴳⴰⴷ، بالنݣليزية: Oujda-Angad Prefecture) هي عمالة من لعمالات التلتاش اللي كاينين فلمغريب من مورا التقسيم اللي تدار ف2015. هاد لعمالة كاينة فشرق جيهة الشرق ولعاصيمة ديالها هي وجدة. كاينين جماعات حضرية بحال بني درار وجماعات قروية بحال نعايمة ومستفركي وايسلي. عدد السكان ديال لعمالة على حساب لاحصاء ديال 2014 هو 551، 767 مفرقين على 124، 508 فاميلة. عمالت وجدة فلقرن 19. عمالت وجدة كانت كتضم ݣاع لمدون ديال جهة الشرق يعني بحال لولاية ديال وجدة دبا. وكانت كتضم قبايل بلاصت بعض لمدون بحال قبيلت بني يزناسن. لتقسيم والسكان ديال لعمالة. هاد لعمالة فيها تلاتة ديال لجماعات الترابية لحضرية و 8 ديال لجماعات لقروية.
عمالة فاس

عمالة فاس (بلامازيغية: ⵜⴰⵎⵖⵓⵔⵜ ⵏ ⴼⴰⵙ، بالنݣليزية: Fes Prefecture) هي عمالة من لعمالات التلتاش اللي كاينين فلمغريب من مورا التقسيم اللي تدار ف2015. هاد لعمالة كاينة فوسط جيهة فاس مكناس ولعاصيمة ديالها هي فاس. كاينين جماعات حضرية بحال اݣدال وجماعات قروية بحال زواغة وسيدي حرازم وعين بيضا. عدد السكان ديال لعمالة على حساب لاحصاء ديال 2014 هو 1، 150، 131 مفرقين على 265، 036 فاميلة. التقسيم والسكان ديال لعمالة. هاد لعمالة فيها 7 ديال لجماعات الترابية لحضرية و 3 ديال لجماعات لقروية.
عمالة مكناس

عمالة مكناس (بلامازيغية: ⵜⴰⵎⵖⵓⵔⵜ ⵏ ⴰⵎⴽⵏⴰⵙ، بالنݣليزية: Meknès Prefecture) هي عمالة من لعمالات التلتاش اللي كاينين فلمغريب من مورا التقسيم اللي تدار ف2015. هاد لعمالة كاينة فغرب جيهة فاس مكناس ولعاصيمة ديالها هي مكناس. كاينين جماعات حضرية بحال تولال وجماعات قروية بحال وليلي ولمهاية ومجاط. عدد السكان ديال لعمالة على حساب لاحصاء ديال 2014 هو 835، 695 مفرقين على 192، 654 فاميلة. التقسيم والسكان ديال لعمالة. هاد لعمالة فيها 6 ديال لجماعات الترابية لحضرية و13 ديال لجماعات لقروية.
عمالة الرباط

عمالة الرباط (بلامازيغية: ⵜⴰⵎⵖⵓⵔⵜ ⵏ ⴻⵔⵔⴱⴰⵟ، بالنݣليزية: Rabat Prefecture) هي عمالة من لعمالات الطلطاش اللي كاينين فلمغريب من مورا التقسيم اللي تدار ف 2015. هاد لعمالة كاينة فشمال جيهة الرباط سلا القنيطرة و لعاصيمة ديالها هي الرباط. كاينين فيها غير مقاطعات حضرية بحال حسان ويعقوب لمنصور. عدد السكان ديال لعمالة على حساب لاحصاء ديال 2014 هو 557، 827 مفرقين على 151، 670 فاميلة. التقسيم والسكان ديال لعمالة. عمالة الرباط فيها 5 ديال لمقاطعات لحضرية وجماعة ترابية حضرية وحدة هي توارݣة.
عمالة سلا

عمالة سلا (بلامازيغية: ⵜⴰⵎⵖⵓⵔⵜ ⵏ ⵙⵍⴰ، بالنݣليزية: Salé Prefecture) هي عمالة من لعمالات التلتاش اللي كاينين فلمغريب من مورا التقسيم اللي تدار ف2015. هاد لعمالة كاينة فشمال جيهة الرباط سلا القنيطرة ولعاصيمة ديالها هي سلا. كاينين جماعات حضرية بحال بطانة وجماعات قروية بحال السهول وعامر. عدد السكان ديال لعمالة على حساب لاحصاء ديال 2014 هو 982، 163 مفرقين على 231، 340 فاميلة. التقسيم والسكان ديال لعمالة. هاد لعمالة فيها 6 ديال لجماعات الترابية لحضرية (مقاطعات) و2 ديال لجماعات لقروية.
تابريكت

تابريكت مدينة مغريبية و جماعة ترابية حضرية كاينة ف عمالة سلا، جهة رّباط سلا قنيطرة، ساكنين فيها 252218 واحد، على حسب لاحصاء لعام 2014.
عمالة الصخيرات تمارة

عمالة الصخيرات تمارة (بلامازيغية: ⵜⴰⵎⵖⵓⵔⵜ ⵏ ⵙⵅⵉⵕⴰⵜ ⵜⵎⴰⵕⴰ ) هي عمالة من لعمالات التلطاش اللي كاينين فلمغريب من مورا التقسيم اللي تدار ف 2015. هاد لعمالة كاينة فشمال جيهة الرباط سلا القنيطرة و لعاصيمة ديالها هي تمارة. كاينين جماعات حضرية بحال الصخيرات وجماعات قروية بحال سيدي يحيى زعير ولمنزه وام عزة. لميساحة ديال لعمالة هي 485 كم² وعدد السكان ديالها على حساب ليحصاء ديال 2014 هو 574، 543 مفرقين على 135، 200 فاميلة. التقسيم والسكان ديال لعمالة. هاد لعمالة فيها 5 ديال لجماعات الترابية لحضرية و5 ديال لجماعات لقروية.
عبد الكريم الجويطي

عبد الكريم الجويطي (خلاق ف 13 ماي 1962 ف بني ملال - المغرب) كاتب و روائي و ترجمان مغريبي اللي سبقليه ربح جايزة المغرب للكتاب و جايزة اتحاد كتاب المغرب. الرواية ديالو "المغاربة" كانت وصلات ل الشورت ليست د جايزة البوكر د الرواية العربية. عبد الكريم الجويطي سبقليه خدم استاذ ف وزارة التربية الوطنية و هو خدام دابا ف المندوبية د وزارة الثقافة ف جهة بني ملال خنيفرة.
دجيمس بونض

دجيمس بونض ( ب النݣليزية: James Bond)، ولا العميل 007، هو شخصية متخيّلة حاضرة ف الروايات البوليسية د الكاتب البريطاني ايان فليمين، كاتحكي المغامرات د واحد العميل د المخابرات البريطانية اللي الرقم السري ديالو هو 007. اول رواية بانت فيها كانت كازينو روايال ف 1953. الشخصية تشهرات بزاف من بعد ب فضل الافلام السينيمائية اللي خدمات على الروايات د فليمين و اللي وصل العدد ديالها ل 26 (بين 1954 و 2020) و اللي ردّات دجيمس بونض من اهم "الماركات" ف تاريخ السينيما العالمية ب حيت دخلات الافلام ديالو اكتر من 7 د المليار د الدولار.
إقليم أوسرد

اقليم اوسرد (بلامازيغية: ⵜⴰⵎⵏⴱⴰⴹⵜ ⵏ ⴰⵡⵙⴻⵔⴷ، بالنݣليزية: Aousserd Province) هو اقليم من لاقاليم التنين وستين اللي كاينين فلمغريب من مورا التقسيم اللي تدار ف2015. هاد لاقليم كاين ف جيهة الداخلة وادي الذهب ولعاصيمة ديالو هي اوسرد. كاينين جماعات حضرية بحال لݣويرة وجماعات قروية بحال اوسرد وتيشلا. عدد السكان ديال لاقليم على حساب لاحصاء ديال 2014 هو 16، 190 مفرقين على 776 فاميلة، ولميساحة ديالو هي 65، 917 كم². التقسيم والسكان ديال لاقليم. فاقليم اوسرد كاينة جماعة ترابية حضرية وحدة و5 ديال لجماعات لقروية.
إقليم وادي الذهب

اقليم وادي الذهب (بلامازيغية: ⵜⴰⵎⵏⴱⴰⴹⵜ ⵏ ⴰⵙⵉⴼ ⵏ ⵡⵓⵔⵄ، بالنݣليزية: Oued Eddahab Province) هو اقليم من لاقاليم التنين وستين اللي كاينين فلمغريب من مورا التقسيم اللي تدار ف2015. هاد لاقليم كاين ف جيهة الداخلة وادي الذهب ولعاصيمة ديالو هي الداخلة. كاينين جماعات حضرية بحال الداخلة وجماعات قروية بحال لعرݣوب وايمليلي وام ضرايݣا. عدد السكان ديال لاقليم على حساب لاحصاء ديال 2014 هو 126، 765 مفرقين على 28، 609 فاميلة، ولميساحة ديالو هي 76، 948 كم². التقسيم والسكان ديال لاقليم. فاقليم وادي الذهب كاينة جماعة ترابية حضرية وحدة و6 ديال لجماعات لقروية.
إقليم لعيون

اقليم العيون (بلامازيغية: ⵜⴰⵎⵏⴱⴰⴹⵜ ⵏ ⵍⵄⵢⵓⵏ، بالنݣليزية: Laayoune Province) هو اقليم من لاقاليم التنين وستين اللي كاينين فلمغريب من مورا التقسيم اللي تدار ف2015. هاد لاقليم كاين ف جيهة العيون الساقية الحمراء ولعاصيمة ديالو هي لعيون. كاينين جماعات حضرية بحال لمرصى وجماعات قروية بحال الدشيرة وفم لواد وبوݣراع. عدد السكان ديال لاقليم على حساب لاحصاء ديال 2014 هو 238، 096 مفرقين على 53، 561 فاميلة، ولميساحة ديالو هي 34، 139 كم². التقسيم والسكان ديال لاقليم. فاقليم لعيون كاينين 2 ديال لجماعات الترابية لحضرية و 3 ديال لجماعات لقروية.
إقليم طرفاية

اقليم طرفاية (بلامازيغية: ⵜⴰⵎⵏⴱⴰⴹⵜ ⵏ ⵟⴰⵔⴼⴰⵢⴰ، بالنݣليزية: Tarfaya Province) هو اقليم من لاقاليم التنين وستين اللي كاينين فلمغريب من مورا التقسيم اللي تدار ف2015. هاد لاقليم كاين ف جيهة العيون الساقية الحمراء ولعاصيمة ديالو هي طرفاية. كاينة جماعة حضرية وحدة هي طرفاية وجماعات قروية بحال الداورة ولحݣونية والطاح. عدد السكان ديال لاقليم على حساب لاحصاء ديال 2014 هو 13، 082 مفرقين على 3، 393 فاميلة، ولميساحة ديالو هي 12، 270 كم². التقسيم والسكان ديال لاقليم. فاقليم طرفاية كاين. . ديال لجماعات الترابية لحضرية و… ديال لجماعات لقروية.
إقليم بوجدور

اقليم بوجدور (بلامازيغية: ⵜⴰⵎⵏⴱⴰⴹⵜ ⵏ ⴱⵓⵊⴹⵓⵕ، بالنݣليزية: Boujdour Province) هو اقليم من لاقاليم التنين وستين اللي كاينين فلمغريب من مورا التقسيم اللي تدار ف2015. هاد لاقليم كاين ف جيهة العيون الساقية الحمراء ولعاصيمة ديالو هي بوجدور. هاد لاقليم فيه جماعة حضرية وحدة وهي بوجدور وتلاتة ديال لجماعات لقروية: ݣلتة زمور ولمسيد وجرايفية. عدد السكان ديال لاقليم على حساب لاحصاء ديال 2014 هو 50، 556 مفرقين على 10، 186 فاميلة، ولميساحة ديالو هي 43، 753 كم². التقسيم والسكان ديال لاقليم. فاقليم بوجدور كاينة جماعة ترابية حضرية وحدة و3 ديال لجماعات لقروية.
إقليم السمارة

اقليم السمارة (بلامازيغية: ⵜⴰⵎⵏⴱⴰⴹⵜ ⵏ ⵙⵙⵎⴰⵔⴰ، بالنݣليزية: Essmara Province) هو اقليم من لاقاليم التنين وستين اللي كاينين فلمغريب من مورا التقسيم اللي تدار ف2015. هاد لاقليم كاين ف جيهة العيون الساقية الحمراء ولعاصيمة ديالو هي السمارة. كاينة جماعات حضرية وحدة هي السمارة وجماعات قروية بحال سيدي احمد لعروسي وجديرية وتيفاريتي. عدد السكان ديال لاقليم على حساب لاحصاء ديال 2014 هو 66، 014 مفرقين على 11، 614 فاميلة، ولميساحة ديالو هي 61، 760 كم². التقسيم والسكان ديال لاقليم. فاقليم السمارة كاينة جماعة ترابية حضرية وحدة و 5 ديال لجماعات لقروية.
عبد الله بن عيشة

عبدالله بن عيشة ولا عبدالله بن عائشة، كان اميرال و قرصان و ديپلوماسي مغريبي. كان سفير د لمغريب ف فرانصا ؤ نݣليز ف لقرن 17. عبدالله مشا ل فرانصا ف 11 نونبر 1698 باش يفاوض واحد تيفاقية. كان كيهضر صبليونية ؤ نݣليزية ب طريقة مطلوقة والاكين لفرانصاوية لا. سفارة ديالو جات من بعد لمجية د فرونصوا پيدو دو سان ؤلون ل لمغريب ف 1689. بن عيشة طلاقا ب لوي ربعطاش ف 16 فبراير 1699. ستقبلوه مزيان ف باريز ؤ تسارا بزاف د لبلايص. كان طلاقا حتا ب لماليك نݣليزي لي حييدوه جيمس تاني، لي كان ف داك لوقت منفي ف فرانصا، لي كيبان بلي كان كيعرفو من يامات شباب فاش كان مشدود ف نݣليز. وحدا من لمهمات د بن عيشة كانت ياخد تيفاق بلي لبابورات لفرانصاويين مايشدوش لمسلمين، وحتا باش يرد لقراصنة لمغاربة لي فايت شدوهوم لبابورات د لفرانصاويين. والاكين لوي ربعطاش ما اكدش بلي كاينة تيفاقية، وبلعكس بدا كيفوح ب سلطة ديالو علا سلطان لمغريبي. ملي بن عيشة رجع لمغريب، بقاو براوات كيتبادلو معا فرانصا، ؤ سلطان لمغريبي مولاي سماعيل قتارح يعاون جيمس تاني ب لعسكر باش يرجع ل لعرش د نݣليز، بشرط يولي مسلم ولا عل اقل يتحول ل پروطيستانتية.
ليونانية

ليونانية (ب ليونانية Ελληνικά ايلينيكا) هيّا فرع مستاقل من لّوغات لهندوؤروپية ؤ كينتاميو ليها جماعة ديال لّوغات بحال ليونانية لبالية ؤ ليونانية لعصرية. ليونانية لعصرية هيّا لوغة رسمية ف ليونان ؤ قبرص، ؤ كيهضرو بيها ناس ف بلايص خرين بحال جانوب طّاليان، البانيا ؤ تركيا. نوطات لوغاوية.
عنصر كيماوي

لعنصر لكيماوي هوّا مادة خالصة مايمكنش تهرس ل مكونات صغر ب ستيعمال وسائل كيماوية. لعنصر لكيماوي كيكون علا شكل درات عندها نفس نّمرة دّرية، لّي هيّا عدد لپروتونات ف نّواة ديال دّرة. لمجموع ديال لعناصر لكيماوية كتشكل لمادة لّي كتسمى لمادة لباريونية ف لكون. طّابلو دّوري د لعناصر لكيماوية. طّابلو دّوري هوّا طريقة ديال تمتيل لعناصر لكيماوية علا شكل جدول ب ليعتيماد علا نّمرة دّرية، تّوزيع ديال ليليكترونات، ؤ لخاصيات لكيماوية ديال لعنصر.
نمرة درية

نمرة درية ؤلا نمرة لپروطونية ؤلا لعدد دري هو عدد لْپروطونات ف نّواة درية ديال شي عنصر كيماوي. كيترمز ليه ب لحرف Z لّي جا من لْكلمة لْالمانية Zahl (عدد).